open-index/open-wikipedia-markdown huggingface dataset:
Hun Haqeem

**Hun Haqeem** (nosusu **Haqeem bin Hermy**; **7 Milatok 1998**) nopo nga songulun mimingkono, model om hos TV kusai Malaysia. Mimpuun isio ointutunan maya konok Ariff id suang drama koiso *[[Cari Aku Di Syurga]]* om sumusuhut nointutunan sabaagu Jaafar id suang drama *fenomena* *[[Kampung People]]* om "Kampung People 2"  Kiwaa nogi piipiro kono toponsol disio ii no Luqman  "Angkara Cinta" , Raja Akid "Chinta Wrong Direction"   (2023) om kawawagu, Aliff Hadi "W (drama web)" (2023), pinalabus do "Viu".

Ontok 2025, mingkono isio sabaagi komulakan mantad Negeri Sembilan kingaran do i Soloz id suang filim kiuhu .

= Kalaja =
Minimpuun id gana kohiakan maso mongindalan do pinludaan industri id Jabatan Komunikasi Korporat, New Straits Times Press, momilogot-logot i Hun Haqeem mogihum kosiwatan sabaagi model om mimingkono ontok toun 2018. Inspirasi minampayat id gana minsingkono nokoimpuun gama do rahi tagayo dau montok inus minsingkono om rahung do molohing dau mantad tokoro po tu orohian yolo do filim om mintong TV drama.

Kalapas nakaawi monginobos id kolej, obingkatama i Hun om au insan oputut goos do minsingumbal sumiliu songulun mimingkono dasom popotilombus kalaja daamot id Starbucks montok koposion. Projek nopo disio di koiso sabaagi mimingkono nga iso telefilim indie. Hun, iso ngaram songkosuai id suang industri kohiakan nopili montok mongigit kono toponsol-miampai mimingkono veteran ointutunan, Namron kihu *Tasbih Usang* id koimpuunan karier minsingkono disio ontok koimpuunon toun 2019.

Isio nopo nga id siriba syarikat kotoinaan, MIG Productions, i David Teo o sanganu. Pinafail disio o pongolimpupusan do kontrak ontok toun 2020 gama 'kontrak ekstrim' (misuai mantad di suai) sabaagi artis naungan miampai syarikat dii. 

Olumaag i Hun Haqeem tu nakaanu kosiwatan do mingkono id suang ogumu projek naskah hits, pinalabus do TV3 id koimpuunon kaampayatan dau id suang gana kohiakan. Oubas miampai pongundadait "Jekfer" id pialatan tulun dii orohian drama kinoyonon, nosiliu i Hun Haqeem do viral instant ontok toun
2019 om nakaanu populariti minonigowo soira nosiliu do fenomena o komedi Kampung People (1&2) gisom toun 2020. Gama populariti om rating takawas drama dii i intangan do oinsanan momogun, nosiliu i Hun Haqeem do kaanangan tulun ginumuan om notutunan o kabaalan dau.

= Diskografi =

* Kopitiam Rasa Sayang (2021)
* Untuk Semua Jiwa (2025)

= Trivia =

* Ngaran nokoimagon kelab peminat: *Huniversefc*
* Kaanangan: Fotografi, mambasa, mokinongou muzik
* Tionon dinondo: Cheras , Selangor

= Filemografi =

## Filem

## Drama TV

## Drama Web

## Telefilim

= Duta Produk =
Hun Haqeem nopo nga personaliti & duta produk tinumon Ribena. Drama mini ***Ke Kodiang With Love*** miampai piuhupan do *Ribena Malaysia* om saluran Astro Gempak nakalantoi nakaanu pongintangan soginumu ***2.6 riong*** solinaid kopokitanan 4 episod maya laman sesawang Astro Gempak.

= Ababayan Televisyen =

= Koimbulayan id Muzik Vidiu =

= Gaa & Kopoingkakatan =

= Sukuon =

## Noputan labus
* 
* 
* 
*
*
Wasai Maliau

**Wasai Maliau** nopo nga otutunan kopio miampai wasai turu simbou. Wasai diti nopo nga i bobos tagayo mantad toinsanan wasai di otutunan id Kinoyonon Ponondulian Lembangan Maliau id watas Tongod, Sabah, Malaysia.  Wasai Takob Akob om wasai Giuk nogi nga poinladsong id kinoyonon di miagal.

## Sukuon
Wasai Kadamaian

**Wasai Kadamaian** nopo nga wasai kisimbou miampai lobi kuang  kinawas id talad ponongkabaatan do Nulu Kinabalu. Wasai diti nopo nga wasai bobos tanaru id Malaysia om milo intangan mantad ralan Tamparuli-Ranau. Nga apagon do rikoton.
Colegio Suizo de México

***Colegio Suizo de México, A.C.*** (**CSM**, Sepanyol: "Swiss College of Mexico", Jerman: Schweizerschule Mexiko) nopo nga iso sikul pondidikan Swiss miampai tolu kampus id Mexico. *Campus México* poinladsong id Colonia del Valle, Benito Juárez, Mexico City. *Campus Cuernavaca* nopo nga hilo id Cuernavaca, Morelos. *Campus Querétaro* nopo nga poinladsong hilo Querétaro City, Querétaro. Kiwaa pondidikan mantad taang *maternal* gidom *preparatoria* do hilo.

## Sajara
Tinuridong o sikul diti ontok toun 1965 miampai 135 susumikul. Kampus koiso nopo nga hilo id *Calle Eugenia*. Noukab o sikul *secundaria* ontok toun 1968. Program sikul takawas CCH noukab ontok toun 1971, miampai tinimungan graduan kumoiso ontok toun 1974. Noukab iso auditorium wagu ontok toun 1973. Kampus Cuernavaca nopo nga noukaban ontok toun 1992, om nakaanu sikul *secundaria* ontok toun 1998. Kopihondot toun dii, minomoruhang o Mexico City do *secundaria B*. Noukab o kampus Querétaro ontok toun 2007.

## Intangai nogi
* Mexico–Switzerland relations

## Pambasaan potilombus

* "Die kosmopolitischsten unter den Schweizer Schulen" (). Swissinfo. 7 July 2007. (in German)
* EAD, Swiss National Library (in German)
** Schweizerschule Mexiko, Campus Mexiko-Stadt
** Schweizerschule Cuernavaca

## Sukuon

## Noputan labus

* Colegio Suizo de México 
* 
*
Sabhi Saddi

**Sabhi Saddi** (Jawi: سبهي سدد; nosusu ontok 6 Manom 1984) nopo nga susuminding om mimingkono kusai Malaysia.  

Koumbal nogi isio ointutunan sabaagi Boy mantad tinimungan Esdco i koumbal miampai Adam AF2. Nga dinondo, mimparagat isio sabaagi susuminding solo om mingkono nogi id piipiro drama om telemovie.

## Kalaja
Minongimpuun i Sabhi kalaja inus id tinimungan kigenre hip hop ii no Esdeco miampai Adam AF om Ejarn om nogi momoguno ngaran Boy sabaagi ngaran komersialdau doid tinimungan dii. Koumball nogi isio nosiliu susumayau pangampot di Adam solinaid piipiro toun. Nointutunan o tinimungan diti kalapas minampayat i Adam do Akademi Fantasia Musim 2. Koumbal nogi yolo minomonsoi kosolimbahan maya tinimungan om minapalabus single koiso kiuhu *Sayang Giler* soira noonuan kosiwatan om minopogirot do tinimungan dii o single dii. Sundung do ingkaa, au nakaanu kinoyonon o tinimungan diti miagal di laid no au hino.. Gama komitmen sondii di atangkangau, linumaang i Sabhi sabaagi susuminding solo om minapalabus album momoguno ngaran sondii ontok toun 2010. Au nodi isio momoguno ngaran Boy montok ababayan inus solo nga momoguno do ngaran sondii. Momoguno nogi isio do genre R&B id suang sinding om misuai ko genre hip hop maso poinsuang po id tinimungan Esdeco.

Nokoingkawas o karier suminding di Sabhi soira single dau, *Nadiku* nakalantoi mamagayat rahi tulun Malaysia. Suai ko ii, single *Cinta Sesungguhnya* miampai di Marsha nga minopoingkawas nogi ngaran di Sabhi. 

Ontok 2014, nokoingkakat i Sabhi id suang duo kategori doid Anugerah Planet Muzik (APM) maya Kolaborasi Terbaik (Lagu) miampai Bemby Noor om  Artis Terbaik (Lelaki). 

Suai ko modsinding, mampayat nogi i Sabhi id suang gana pinsingkanaan soira minsingkono id piipiro drama om telefilem.

## Koposion sondii
Sinumao i Sabhi di Rosi Aswani Abdul Razak, sumandak Pasir Mas, Kelantan ontok 17 Madas 2012.   

Ontok toun 2013, minamaramit i Sabhi om sawo dau do tanak koiso i pinungaranan do Sofea Reesya. Ontok 6 Manom 2015, minamaramit i Sabhi kinosusuon tanak koduo dau (tondu nogi), kopihondot kinoulitan kinosusuon dau ko-31. Nosusu o baragang tondu di ontok 11.33 kosuabon miampai winagat 3.3 kilogram om pinungaranan do Sofea Rania.  Ontok 24 Gomot 2017, minamaramit kawagu i Sabhi Saddi om sawo Rosi Aswani do kinosusuon tanak kotolu
Nosusu o baragang dii ontok jaam 10.45 kosuabon. 

## Diskografi
### EP
*Sabhi Saddi (2010)

### Single

## Filemografi

### Filim

### Drama

### Telefilem

### Televisyen

## Gaa om pencalonan

## Sukuon

## Noputan labus
* 
* 
*
Wasai Tawai

**Wasai Tawai** nopo nga wasai koduo bobos akawas Sabah, Malaysia hilo Kem Hutan Hujan Tawai, Hutan Simpan Tawai, Telupid. Kinawas nopo do wasai diti nga 95 meter (312 ka). Bawang Meliau popotuuh Penara Tawai id koibutan om lumuyung minsiriba do wasai Tawai id disan koibutan di otidong.

## Podtuongisan
Wasai Tawai nopo nga poinggompi id suang Hutan Simpan Tawai i tamangan do Jabatan Perhutanan Sabah.Mantad nopo Kem Hutan Hujan Tawai (TRC), osusui o wasai diti miampai mindakod apat nulu kisinodu 7km.

## Sukuon

## Noputan labus

* (Inggilis) Air Terjun Tawai – Pelancongan Luar Bandar Sabah
Mohd Salleh Said

**Mohd Salleh Said** nopo nga songulun surupu pulitik id Sabah, Malaysia. Isio nopo nga' Surupu Lamin Koundangan Pogun Sabah montok kinoyonon Usukan mantad di 2020.

## Sukuon
Geographic coordinate system

**Geographic coordinate system** (**GCS**) nopo nga sistom koordinat sfera toi ko' geodetik montok koponukatan om monongkoturubung koingkakat-kakato' mibagal potilombus id Pomogunan sabaagi latitud om longitud. Iti nopo nga bansa' i bobos asaasanang, tolohing om bobos ogumu ginuno id suang mogikaakawo sistom sukuon spatial i da'amot ginuno, om kosili tuwou montok ginumu' sistom sukuon suai. Mulong latitud om longitud potunda tuple koordinat irad sistom koordinat cartesan, sistom koordinat geografi okon cartesian sabab ponuku dau nopo nga dingus om okon ontok rinantai satah.

## Sukuon
Baang Pandasan

**Baang Pandasan** nopo nga iso baang i poinladsong id Kota Belud, Boogian Kotogisan Kotonobon, koibutan kotonobon Sabah, Malaysia.

## Sajara
Baang diti nopo nga kinoyonon montok bot-bot H.M.S. Iris sinangod do lanun Illanoon di toun 1846, maamaso ekspedisi British kumaa id Borneo Koibutan montok manalob do lanun.

Sundung pia oniba o baang dii, nokoumbal iti do nokosiliu sabaagi koibutan kotonobon do rahung kesultanan Sulu id Borneo maamaso do abad ko-19, om nokoimbulai iti id pibatasan 1878, i nokosiliu sabaagi titik pioduhan id suang do pisaapan Borneo Koibutan.


Fail:RiversOfSabah_Sungai-Pandasan-01.jpg|Baang Pandasan i intangan id kampung Pandasan.


## Sukuon
Baang Sebuku

**Baang Sebuku** nopo nga iso baang id Borneo i lumuyung mantad Sabah, Malaysia kumaa id Nunukan, id wilayah Kalimantan Koibutan, Indonesia.

## Geografi
Baang diti nopo nga lumuyung mantad kinoyonon koibutan kosilahon do pulou Borneo miampai iklim talun rasam tropika (nakatatap sabaagi do Af id suang do klasifikasi iklim Köppen-Geiger), om kumaa do Rahat Celebes.

Muara baang nopo nga pointoguang do iso pulou tokoro i pinungaranan do Pulou Senelak. Luang pasang surut nopo nga koindalan tolu tadau pogulu om kalapas do pasang surut timpu mongusak, om lakun di takawas om ologod nopo nga kaanu popoimbulai do korumbakan kumaa kapal tongokoro.

## Sajara
Baang diti nopo nga koumbal do onuon sabaagi piolitan bobos kabaatan do Kosultanan Sulu id pulou Borneo maamaso abad ko-19, om pinokito id suang do kapanahakan 1878 di Sultan Sulu kumaa Syarikat Borneo Utara British.

Id koompokon do abad ko-19, insan po kaagu nokosiliu o baang diti sabaagi titik pioduhan do Borneo Utara British om Borneo Belanda, tu' anggapon do British o baang diti sabaagi piolitan bobos ponong kabaatan do Belanda, nga Belanda nopo nga minaganu do piolitan id koibutan po id Batu Tinagat, Tawau.  Pioduhan do piolitan diti nopo nga nokosonong di toun 1899 soira nopongo o kompromi piolitan do koduo-duo pihak diti.

## Intangai nogi

* Katayadan do lembayan koluyungon id Indonesia
* Katayadan do baang id Indonesia
* Katayadan do baang id Kalimantan

## Sukuon
Timbagos Tinaru Kadazandusun

Timbagos (*sebutan dalam bahasa Melayu "kalendar"*) nopo nga iso sistom pongintaban timpu ii momoguno tadau om tulan. Tadauwulan isoiso tadau pinatantu tumanud do objek astronomi miagal ko tulan dan tadau. Kiwaa piipiro kawo timbagos ii nopo nga timbagos di sumuku kumaa turugan tadau (solar), timbagos ii tumanud do turugan tulan, timbagos di tumanud turugan tulan om tadau (lunisolar). Timbagos solar nopo nga timbagos di narahung do tadau miagal ko timbagos Gregorian, timbagos Julian, timbagos Baha'i, timbagos Kubti, timbagos Iranian, timbagos zoroastrian, om timbagos Thai. Suai ko mantad di, kalendar ii tumanud do turugan tulan nopo nga ugu' timbagos Islam. Timbagos Lunisolar nogi nga milo ointangan id timbagos yahudi, timbagos Cina, timbagos tibet, timbagos Hellenic, timbagos Babilon om suusuai po. 

### Ngaran tadau id sominggu
Ontok kinoinlaaban timbagos id koubasanan tinaru kadazandusun, nawaal o ngaran-ngaran tadau sominggu tumanud kowiyauan do songongi, ii nopo nga kolibambang. 

Ngaran-ngaran tadau diti numangan waalo' tumanud turugan kowiyauan do kolimbambang ; tumimpuun mantad tontolu gisom kosiliu tiwang.

### Ngaran-ngaran tulan id Kadazandusun

Ngaran-ngaran tulan id timbagos kadazandusun diti naanu kopihondot imburuon id suang kaparagatan pomutanaman.

### Kogunaan timbagos id kounasanan Kadazandusun

* Kapanaandakan
* Pamarayahan
* Pisasawaan
* Kapamansayan walai
* Pomutanaman (parai nulu toi ko' karanahan)

### Kawo-kawo Timbagos Kadazandusun

#### Timbagos Kadazan
Tinaru Tangaa'/Tangara'/Kadazan ii poingiyon id Penampang om Papar nopo nga momoguno do ngaran tulan miagal id siriba :

#### Timbagos Liwan
Bawang Tuaran

**Bawang Tuaran** (Malayu: Sungai Tuaran) nopo nga bawang id Boogian Kotogisan Kotonobon Sabah, Malaysia. Konoruon nopo bawang dii nga 80 km (50 watu) mantad sulok bawang id konuluhon koibutan kotonobon Sabah gisom piolungan dau id Rahat China Kabaatan, koibutan kotonobon kakadayan Tuaran.

## Sajara
Kakadayan tokoro Tuaran nopo nga nokoimbulai asil mantad bawang i nosiliu tadon ngaran dau. Bawang nogi diti nga soboogian mantad ayaan i gunoon do momuruan kolonial British, Hugh Low i minongimpuun do katakadan dau di koinsan kumaa timpak bobos takawas id Borneo Koibutan ii no Nulu Kinabalu, minibok mantad Labuan ontok 1851.  

## Goos manampasi
Soboogian tagayo nopo do bawang diti nga olikupan do guas nipah om paya bakau, kifungsi sabaagi koumoligan sandad do kotogisan om tionon mogikaakawo spesies tombolog. Bawang nogi diti nga tionon do buayo waig osin (*Crocodylus porosus*) om ointutunan miampai ogumu kaantakan popohompit do buayo Mantad toun 2000-an, norumbak o disan kotogisan gama do pongungukadan togis (perlombongan pasir), miampai 14 kinoyonon i noilaan. Mimpuun toun 2010-an, porinta Sabah maya Jabatan Tanah om Ukur (LSD) popoindalan operasi kumaa pongukadan togis pogoduhan id Tuaran om nogi hilo Bawang Papar.

## Koulalaho
Bawang nopo diti nga toud do sada waig aanau montok tulun kampung om nogi toud waig montok pomutanaman diolo.
Fail:Rangalau-Lama_Sabah_Sungai-Tuaran-01.jpg|Kokitanan bawang dii mantad sodu.
Fail:Tuaran_Sabah_ViewsFromLingSanPagoda-08.jpg|Kokitanan bawang dii mantad Ling San Pagoda.


## Intangai nogi
* List of rivers of Malaysia

## Sukuon


## Pambasaan potilombus
* 

## Noputan labus
*
Nabi Muhammad

**Muhammad bin Abdullah** (Arab/Jawi: **مُحَمَّد بِن عَبْد الله**; roitan [mʊħɑmmæd]  ( rongoho)) 12 RabiulAwal (20 / 22 Ngiop 571) nopo nga songulun momuruan do tugama, sosial, politik Arab om nogi popolombus do toilaan kokomoi agama Islam. Oilaan nogi isio sabaagi tulu kumaa toisanan  nabi om rasul di tohuri id suang agama Islam. Oitutunan sabaagi **Muhammad** (Arab/Jawi: محمد) toi ko **Nabi Muhammad** (Arab/Jawi: نَبِي مُحَمَّد), huguan di pinoiso do Semenanjung Arab kumaa iso tatapogun id siriba kotoinaan Islam. Id pomusarahan do tongoulun Islam, intangan i Muhammad sabaagi songulun ii monoononduli do kotumbayaan monoteistik ponontudukan nabi-nabi pogulu miagal ko i Nabi Adam, Nuh, Ibrahim, Musa, Isa om nabi-nabi suai.
Toruol Coronavirus 2019

**Toruol Coronavirus 2019 (COVID-19)**, toi ko' oilaan nogi sabaagi toruol pomuhabaan akut 2019-nCoV nopo nga iso toruol rumoliu id nakaharo sabab no do kapaganapan do virus SARS-CoV-2 (novel koronavirus 2019). Toruol nopo diti nga pinapasabab do iso pandemik id pointilombus. 

Ralan apangkal nopo do korolihan toruol diti kumaa tongotulun nga mantad no do waya titisan do pomuhabaan mantad tulun di norolihan do toruol diti iri no tu maya do pongukul toi ko' kointiho. Toruol nopo diti nga kiwaa timpu inkubasi id piilitan 2 gisom 14 tadau. Kopongorolihan toruol nopo diti nga milo do ilagon maya do piipiro laang miagal ko' momoug do longon, momogompi kolidangan di tosonong om mamakai do topeng toi ko' ponompon kabang. 

Soira do orolihan ii sosongulun do toruol diti nga haro id amu popokito do gejala dau nga kogumuan nopo nga popokito do kouyuuyuo' miagal ko' lumasu, kukulan, opusakan, oruol o' masol om nogi oruhai do ohuyan. Kalapas do kouyuuyuon di rumalad nogi kumaa kouyuuyuon miagal ko kiwaa radang topos, apagon do momuhobo om minog nogi papasabab do kapatayon.
Liza Aziz

**Norliza binti Abdul Aziz** (nosusu 18 Mikat 1963) nopo nga songulun susuminding tondu id Malaysia. Isido nopo nga tanak seniwati **Normadiah** om seniman **Aziz Jaafar**. Kiwaa nogi taka disido ii no Azlina Aziz.

## Filimografi

### Televisyen

## Gegar Vaganza (timpu 11)

## Diskografi

### Album studio

* *Liza* (1992)
* *Hati Ini* (1995)

### Album mogikakawo

* *Cinta Hatiku (Juara Pesta Lagu Malaysia Ko-6)* (1986)
* *[[Liza Aziz dan Iza Yusoff]]* (1988)
* *[[Proceeds Go to Charity]]* (1988)
* *Suara Hati* (1991)
* *Suara Hati II* (1992)
* *R.A.P. '96* (1996)

### Album suai
* *[[Dunia Yang Kucuba]]* (1985) (duet miampai Wan)
* *Idah* (1988) (duet miampai Mathias Gomes)
Tarob

**Tarob** toi ko **naga** (Jawi: ‏**ناݢ**&#x200E;code: ms is deprecated &#x200E;) nopo nga iso nintorusan mitos ii koubasanan mangan pokitono toi pohondomon sabaagi tulanut (toi ko reptilia suai) di agayo om osundu miagal kogumuan toi ko soboogian koulalaho' tarob ii noihum id kogumuan koubasanan id pogun diti .

## Etimologi

Hogot *dragon* nopo nga nokosuang id boros Inggeris id timpuunon ohotusan ko-13 mantad boros Perancis pogulu *dragon*, om kalapas di nintodonon mantad boros Latin *draco* (genitif: *draconis*), ii kirati "tulanut tagayo, tarob", mantad boros Yunani purba: Ancient Greek: δράκων,  (genitif , ) ii kirati "tulanut". Istila id boros Yunani om latin diti sumuku do hombo-hombo nopo tulanut tagayo okon mositi sumuku do nintorusan mitologi. Hogot Yunani δράκων nopo kanto nga mantad boros maan Yunani δέρκομαι (*dérkomai*) ii kirati "kokito oku", id bontuk aorist dau  (). Ahal diti notumbayaan do sumuku kumaa ahal-ahal ii haro "pononsod di kapatai", toi ko mato di labus andang atalang toi ko"atarom",toi ko' tu mato tulanut okito do insaru poingukab; monikid mato kopio-kopio nopo nga mintong maya sisik lutsinar tagayo id tua do mato ii kakal do poinsompon. Hogot Yunani diti nopo nga nintodonon kanto mantad gamut rumpun Indo-Eropah  kirati "mintong"; om gamut Sanskrit  () kirati kadau do "mintong".
Ruth Alas

**Ruth Alas** (5 Magus 1960 hilo Türi – 23 Milatok 2018 id Tallinn) nopo nga saintis pengurusan Estonia. Isido nopo nga luguan Jabatan Pengurusan Sikul Pongindopuan Estonia gisom kinapatayon dau. Minonuat i Alas lobi 100 artikel om 23 buuk teks kokomoi kotoinaan om pongindopuan.

## Pondidikan
* Sikul Pintangaan Türi (1978)
* Institut Politeknik Tallinn (baino Universiti Teknikal Tallinn), Fakulti Ekonomi (1983)
* Universiti PogunTartu (baino Universiti Tartu), Fakulti Psikologi (1987)
* Estonian Business School, Kotoinaan Pongindopuan Sompomogunan, Ijazah Sarjana (1997)
*  Kolej Bentley (baino Universiti Bentley), Fakulti Kotoinaan, pinludaan kotoinaan (1997)
* Sikul PongindopuanIESE, Universiti Navarra (*Instituto de Estudios Superiores de la Empresa, Universidad de Navarra*), pinludaan pomogonop sompomogunan (1999)
* Estonian Business School, Kotoinaan Pongindopuan, Ijazah Kedoktoran (PhD) (2002)
* Universiti Tartu, Fakulti Ekonomi, Ijazah Kedoktoran (PhD) id suang gana ekonomi (2004)

## Kalaja
Koumbal i Alas kumalaja sabaagi pengaturcara om perunding. Mantad toun 1995, isido nopo nga lungkitas id Sikul Pongindopuan Estonia, id nombo pinosiliu isido sabaagi puru senat ontok toun 1997, om luguan Jabtatan Kotoinaan ontok toun 2003. Ogumu ponuatan disido kokomoi kotoinaan om kosimbanon id suang organisasi.

Papalabus i Alas do karya dau id suang mogikakawo jurnal akademik, kohompit no *[[Journal of Business Ethics]]*, the *Journal of Change Management,* the *Journal of East European Management Studies*, *Human Resource Development International*, the *International Journal of Strategic Change Management*, the *Baltic Journal of Management,* the *Journal of Business Economics and Management*, *Engineering Economics*, Cross Cultural Management, *Women in Management Review*, *Chinese Management Study*, the *International Journal of Chinese Culture and Management*, *[[Social Science Research Network]]*, om susuai po.

## Sukuon
Jõgevatreff

***Jõgevatreff*** nopo nga pirubaan monikid toun sompomogunan montok paapapanau motosikal i pohoroon id kinoyonon Kuremaa id watas Jõgeva; om ii nogi nga pitimungan paapapanau motosikal bobos agayo id Estonia. Ababayan nopo diti nga poonjulon do NGO Jõgeva MC.

## Sajara
Pinaharo o ababayan koiso ontok toun 1992 miinsomok kolumpa Peipus, om pinaanjul ii kumoinsan nogi do songulun i orohian do motosikal legenda kinoyonon ii no Igor Ellisson (*10. VI 1954 – 11. VII 2021*), i pinosiliu sabaagi Warganegara Toun Diti montok watas Jõgeva ontok toun 2012,  ontok 2009, nakaanu isido gaa Salib Perak watas Jõgeva () om Darjah Bintang Putih (Order of the White Star) ontok toun 2011.

## Organisasi
Maya tradisi, pohoroon o ababayan diti ontok dompok minggu kolimpupuson wulan Madas om koindalan piipiro tadau. Mamampayat koiso nopo nga koubasanan korikot ontok tadau Tadtaru. Milo bolion o tiket do lobi osopung toi ko mitilombus id lokasi. Kinoyonon nopo ababayan nga kuaan tansar jaring om umoligon solinaid timpu ababyan. Kiwaa piipiro alai tombului om kompleks longkod pingkaahan id nombo kaanu mamampayat do momoguno koumatan pancuran mantad kosuabon gisom dongotuong miampai sauna i pointounda monikid sodop.


File:Treff telklaager.jpg
File:Telklaager2017.jpg
File:Jogevatreff.siga.jpg
File:Jogevatreff.kiosk.jpg


## Liputan Media
national television coverage Kanal 2 2009, 2013  ERR  Aktuaalne kaamera 2013, 2014, 2016,  and press Õhtuleht 1997, 1998, 1999, 2006, 2010, 2012, 2016, 2020, 2021 Vooremaa, 2014 Postimees 2020, 2021, 2022.

## Sukuon
Viru Folk

**Viru Folk** nopo nga festival muzik id Estonia i pohoroon ontok wulan Magus id Käsmu mantad toun 2008.

Pohoroon o festival diti do kotinanan okon untung (MTÜ) Viru Folk, miampai Peep Veedla sabaagi panganjul toponsol. Mantad toun 2013, manahak o Viru Folk do tarad kumaa muzik om koubasanan mantad wilayah pointantu montok monikid edisi festival.

Id pialatan toun 2010–2020, mogisuusuai o ginumu tutumombului mantad 4000 tulun (ontok toun 2020, gama do pandemik Corona) gisom 12 000 tulun. Tumanud ponoriukan, 63% mantad tutumombului nopo nga kiumul mantad 21–50 toun om 66% nopo mantad dii nga tondu.

Nokotorimo o Viru Folk do EFFE Label mantad Persatuan Festival Eropah (European Festivals Association) soginumu induo ii no ontok toun 2015 om 2017.

## Toun Kitema Viru Folk

* 2013 Toun Sweden
* 2014 Toun Sami
* 2015 Toun Denmark
* 2016 Toun Kepulauan Nordik
* 2017 Toun Finland
* 2018 Toun Estonia
* 2019 Toun Ireland
* 2020 Toun Norway
* 2021 Toun Slavic
* 2022 Toun Sombol Osuau
* 2023 Toun Kepulauan British
* 2024 Toun Alps

## Intangai nogi
* List of music festivals in Estonia

## Sukuon
Mulgikapsad

**Mulgikapsad** (ointutunan nogi sabaagi **Mulgi kapsad**) nopo nga sauerkraut i tinanok miampai lunok wogok, daging (koubasanan nopo nga tonsi wogok) om barli butia. Poinsuang o nansakan diti id suang katayadan tungkus koubasanan Estonia, om iso mantad taakanon koubasanan Estonia.

Ogingo o taakanon diti id Estonia gama kopomoruhangan do barli butia. Poruhangon ii okon sabab do roso nga sabaagi laang di omura om kikhasiat montok popoingkawas nilai pangakanan om monimban kokitanan nansakan.

## Intangai nogi
* Mulgipuder
* Estonian cuisine

## Sukuon

## Noputan labus
* Mulgikapsad recipe
Lamin Pongusapan Indonesia

**Lamin Pongusapan Indonesia**, (Boros Indoneisa: **Rumah Sakit Indonesia**) nopo nga lamin pongusapan id Bait Lahia, Gabenorat Gaza Koibutan, Semenanjung Gaza.

## Koumatan
Kiaa 100 katil wad, 4 linimput pamayayakan, om unit rawatan rapi miampai 10 katil id lamin pongusapan diti. Mamagaji o lamin pongusapan diti do 400 staff id siriba Montiri Kolidasan Semenanjung Gaza, om piipiro sukarelawan mantad Indonesia.

## Sajara
### Koponuridangan
Minimpuun o kapamansayan lamin pongusapan diti ontok 2011 miampai tana kiginayo 16,000 meter persegi i sinakadai do porinta Gaza. Kos nopo do projek diti nga soginumu IDR 126 billion om binayaran maya sakadai momogun Indonesia om organisasi miagal do Palang Aragang Indonesia om Muhammadiyah, i tinimung maya organisasi koulunan Indonesia, Medical Emergency Rescue Committee (MER-C). Mongunguhup Ponorikohon Indonesia i Jusuf Kalla  ontok dii minopoimagon lamin pongusapan diti ontok 9 Milatok 2016.

### Ponugkuan Israel hilo Gaza
Ontok 20 Milau 2023, sabaagi soboogian mantad Ponugkuan Israel doid Gaza, minanalob o IDF p lamin pongusapan diti miampai poimpuli. Sodop dii, nokoonong o serangan peluru berpandu do tingkat koduo lamin pongusapan miampai lobi kuang 12 tulun napatai om rinaag o awayaan kopio. Au IDF mangakun minomonsoi koimaan dii. Tumanud do Israel, momoguno o lansanon Hamas do lamin pongusapan dii montok ketenteraan nga ogumu mempertikai dawaan dii. Mondidikot Momuhau 2023, pinosiliu bangunan lamin pongusapan dii do pangkalan soudor IDF.

Montiri Labus Pogun Indonesia Retno Marsudi minapalabus "kecaman bobos okodou" kalapas serangan dii. Nokomoi dau ahal diti maso kotombuluyan diplomatik hilo China, i mongigit jawatan UNSC ontok Milau 2023, sabaagi goos montok mongunsub gencatan senjata poingimpou moral.

Minoporuput o Al Jazeera do ontok Kurudu, 24 Milau, minanangod o soudor Israel do lamin pngusapan diti om norumbak soboogian tagayo lamin pongusapan dii. Songulun mobi Komontirian Kolidasan Gaza om ruputan suai minapatayd do pinawaliu ii sumakit om kukumalaja lamin pongusapan.

Ontok Mahas 2024, noukaban kawagu lamin ponguspan diti montok di tulun ngaawi sumakit om nosiliu poingiso-iso koumatan pongusapan id koibutan Gaza.

Ontok Mansak 2025, minonuat songulun kukumalaja ponguhup mantad Doctors Without Borders do rinumbak di soudor Israel i minion nokopogulu id lamin pongusapan diti o monikid misin pongusapan, "gisom kinababakan, sorosoiso moi do aiso no koumatan pongusapan i milo tahakon".

## Sukuon
Jüri Arrak

**Jüri Arrak** (24 Gumas 1936 – 16 Gumas 2022) was nopo nga moomomolukis Estonia, i ointutunan maya gaya inus poimbida om ouhan ointutunan, om nakaanu gaa pointongkop pomogunan.

Nosusu i Arrak id Tallinn ontok 24 Gumas 1936, om nakaawi ponginabasan id Institut Inus Pogun Estonia.  Isio nopo nga puru Persatuan Seniman Estonia om nogi puru Akademi Sains om Inus Eropah.

Karya nopo di Arrak nga pinokito id mogisuusuai muzium ointutunan, kohompit no Muzium Inus Estonia, Tallinn, Estonia; Muzium Inus Moden, New York; Muzium Inus New Orleans, AS; Galeri Tretyakov, Moscow, Rusia, om Muzium Inus Ludwig, Cologne, Jerman. 

Noiduan pogun i Arrak ontok 16 Gumas 2022, di 85 o toun.

## Gaa'
Noonuan i Arrak do gaa' Kelas II Order of the White Star mantad Ponorikohon Estonia ontok toun 2000.

## Sukuon
Jõhvi

**Jõhvi** ( ; ; ) nopo nga iso kakadayan id koibutan kosilahon Estonia, om longkod kotoinaan montok Kuanti Ida-Viru om Paroki Jõhvi. Kakadayan nopo diti nga poinladsong kiikiro 50&nbsp;km id kotonobon piolitan antarabansa Estonia–Rusia.

## Sajara
Noroitan o Jõhvi kumoinsan sabaagi iso kampung ontok 1241 id Liber Census Daniae id siriba pomorintaan Denmark. Ngaran-ngaran sajara montok Jõhvi kohompit no *Gewi* om *Jewe*. Ontok abad ko-13, winonsoi iso gereja hilo, poposiliu Jõhvi sabaagi longkod paroki gereja kinoyonon.

Ontok 1 Mikat 1938, pinoingkawas do Rstonia o status poinhimagon do Jõhvi mantad iso borough kumaa kakadayan osinggawa. Maso pomorintaan do Soviet (1944–1991), maya nopo kotoinaan Jõhvi nopo nga okon ko kakadayan, nga iso watas id suang kakadayan Kohtla-Järve. Ontok 2005, piniamung o kakadayan Jõhvi om Paroki Jõhvi.

## Demografi
Maso nopo panaladan di Koisaan Soviet id Estonia, ogumu kukumalaja noowit sinumuang mantad boogian suai Koisaan Soviet montok monokodung koburuon kakadayan Kohtla-Järve, kohompit no watas Jõhvi ontok dii. Gama ogumu nokosuang hilo, nosiliu o tulun Estonia do minoriti id kinoyonon dii.

## Iklim

## Poinsuang sinematografi
Ontok toun 2024, rinakam iso teaser montok filim Estonia-Amerika «Juvenile Inspektor: The Shadow Over Jõhvi» id kakadayan diti, om mimingkono nopo di nokohompit nga: Oleksiy Gorbunov, Alexander Ivashkevich, Ella Bardot, Maxim Pokrovsky om suusuai po. Papalabus om monunuhu nopo do filim diti nga i Pavel Gavrilin

## Gallery

File:Jõhvi church.jpg|Gereja Jõhvi 
File:Administratiivhoone Jõhvis, Jõhvi keskväljak.JPG|Central square
File:Johvig peasissepaas.JPG|Jõhvi Gymnasium
File:Jõhvi promenaad.JPG|Jõhvi promenade
File:Concert Hall in Jõhvi.jpg|Jõhvi Concert Hall
File:Jõhvi Central Library.JPG|Jõhvi Central Library
File:Johvi town, Estonia.jpg|Jõhvi ontok dongotuong
File:100 aastat jõhvi jalgpalli (2022 a.).jpg|Monument to 100 years of football in Jõhvi
File:Monument to Aleksius II in Johvi (2021).jpg|Monument to Aleksius II
File:Monument «Jõhvi jalkamaja».jpg|Памятник «Дом футбола Йыхви»


## Sukuon

## Noputan labus
Stadium Yarmouk

**Stadium Yarmouk** nopo nga stadium buul sipak id Kakadayan Gaza, Palestin. Stadium Yarmouk nopo nga iso mantad stadium bobos otuo id Palestin, noukab ontok toun 1952 maso kopomorintaan Mesir om noinsanangan id siriba pongintangan potilombus Perbandaran Gaza. Stadium nopo diti nga gelanggang toponsol montok Kalab Sipoot Gaza om kiwaa kapasiti tirikohonon montok 9,000 tulun.

## Ponugkuan Israel do Gaza
maso nopo Sangod Gaza–Israel, ratusan mogigion Palestin minongoi hilo Stadium Yarmouk montok koumoligan mantad pengeboman Israel.

Ontok 24 Momuhau 2023, maso Ponugkuan Israel do Gaza, sinumolod o IDF doid stadium dii, om pinosiliu diolo sabaagi kem tahanan. Ratusan mogigion Palestin mantad Sheikh Radwan id Kakadayan Gaza i ginakom om noowit kumaa stadium dii. Ii nopo ginakom, kohompit no tangaanak kumul 10 toun om komolohingan kiumul lobi 70 toun, sinansagan mongidu rasuk diolo suai ko rasuk id saalom om tinutupan nogi mato soboogian diolo.

Ontok 27 Momuhau 2023, minapaatod o Kotinanan Buul sipak Palestin (PFA) do suat kumaae Jawatanuasa Olimpik Sompomogunan (IOC) om FIFA mokianu "siasatan sompomogunan tosikap kumaa koimaan taraat koppnugkuan kumaa sipoot om atlet id Palestin". Puru akademik Amerika om bagas maamamain buul sipak profesional, Jules Boykoff mongomoi koimaan di misuai sabaagi iso i atalang kopio (glaring double standards). Monguhot nogi isido koimaan IOC monolibamban Israel i miabal Rusia (noonuan pangantaban) miampai minapatayad do, "Nung kapanaladan koumatan sipoot nopo nga au kawasa, nokuro tu pakadaada o IOC soira pinosimban do Israel o Stadium Kisajara Yarmouk id Gaza sumiliu kem pamagakaman?"

Ontok 8 Milayok 2024, minanahak kopoilaan o Perbandaran Gaza do hinuyas do IDF o stadium di.

Mondidikot Madas 2024, topod-topod nopo stadium dii nga nosiliu iso kem pelarian i popoyon ribuan mogigion Palestin i natagakan tionon.

## Sukuon
Kolej Noos Palestin

**Kolej Noos Palestin** (Boros Arab: كلية فلسطين للتمريض) nopo nga kolej universiti id Palestin i maya kotoinaan om kousinan berafiliasi miampai Komontirian Kolidasan Palestin. Program akademik nopo dau nga id siriba pongintangan do Komontirian Pondidikan Takawasa Palestin. Noturidong kumoinsan o kolej diti ontok toun 1976 miampai ngaran "Sikul Noos" pogulu sinombanan o ngaran dau kumaa Kolej Noos Palestin ontok toun 1994 kalapas koponuridangan do Puru Kikuasa Nasional Palestin.

## Sukuon
Zoo Gaza

**Zoo Gaza** (Boros Arab: حديقة حيوان غزة) nopo nga iso kompleks pinsipootan, siri taman awam, taman pomohiok do tangaanak om zoo di winonsoi do karajaan Gaza aamaso timpu mongusak 2010 id sakai do sanganu karajaan, di pogulu nopo nga patataaman do rinomos. Sinompon iti di toun 2016. Maamaso do pisangadan Israel-Hamas i potilombus, lobi 90% do tayam id zoo diti nopo nga napatai.

Kiwaa nogi o zoo pinsondirianan do tokoro, i otutunan sabaagi Zoo Tanah Marah, i poinladsong id labus do Ralan Salahadin (ija'on nogi sabaagi do "Salah Al Deen") id watas Zeitoun, Kakadayan Tagayo Gaza. Tayam id zoo, miagal nogi do mogiigion songkinoyonon, nopo nga nokotoguang do koinggoritan id Gaza  om zoo nogi nga insaru pokitonon do media sompomogunan. Norumbak tomod o zoo diti maamaso pisangadan 2008-2009. 

Stok zoo, sabaagi pomoruhang montok duo singa, kohompit no piipiro kondiu, piipiro tombolog merpati, piipiro tompu, luwak Mesir, piipiro tingau, tasu, kuda, serigala, angsa, buu, kura-kura, tambang, kara, manuk, tombolog pegar, tombolog merak om songinan unta.
## Tayam
Iso mantad duo singa zoo, Sabrina, miagal do tayam suai id zoo, sinumuang id Gaza miampai lumisok-lisok maya do torowong mantad Mesir, napanakau di toun 2015 om kakal po pointagak gisom numolig do militan Hamas i nobontol do singa diti maamaso pamagakaman do tinimungan dadah.

## Zebra linukis
Iso mantad piipiro tangon di bobos ogumu nokoluput do media sompomogunan kokomoi do lukisan keldai i kaagal-agal do zebra. Pinotolinahas di Nidal Barghout do "gama do lobi mantad duo toun panalaban do Israel di ogirot kopio id Gaza om panampanan do wayaan tumalib id piolitan, amu oku kaanu do mongimport do zebra mantad Afrika sumuang id zoo dahai. Potilombus, nokosuang id tua' pomusarahan ku do : mogoit duo tinan keldai topurak domestik i koubasan, moncat do oitom opurak... Apagon kopio do mogoit sumuang miampai milisok-lisok do songinan zebra kopio mantad Mesir kumaa Gaza, koiso, gama do kousinan i nuru lobi kuang $50,00 montok momolido do zebra mantad Afrika om mogoit id piolitan om mogoit do sumuang... nga nokosorou oku do songinan zebra id zoo nopo nga oponsol kopio montok tangaanak do mogintong toinsanan kawo talun om tayam tolias id padang kotogisan, maya dii, nokoimbulai o tua' pomusarahan diti."

## Koumatan kafe
Zoo diti nogi nga haro iso kafe tokoro om piipiro mija berkelah id suang do pomutanaman tokoro do zaitun.

## Intangai nogi

* Zoo Qalqilya

## Sukuon
Tutubpoon Kapal Tulud Gush Katif

**Tutubpoon Kapal Tulud Gush Katif**  nopo nga iso tutubpoon kapal tulud tokoro i noiduanan id Semenanjung Gaza, lobi kuang  id koibutan do kakadayan tagayo Khan Yunis, om misampaping do kiim pogiduan UNRWA Khan Yunis. Poinladsong iti id ponong kotonobon do bagas pogion-gionon do Israel id Ganei Tal, om pinungaranan mantad do bagas pogion-gionon do Israel, Gush Katif. Gama do kinorumbakan do Tutubpoon Kapal Tulud Sompomogunan Yasser Arafat, iti no iso landasan i milo gunoon id Semenanjung Gaza pogulu do niduanan di toun 2004 om winonsoi kaagu somok do 2015. Jalur togis tokoro nopo nga momolikup do landasan dii.

## Sajara
Tutubpoon kapal tulud diti nopo nga au miagal do RAF Gaza, i poinladsong id posorili do Pitongkiadan Karnia dinondo.

Kalapas do pongugadan om ponuludan Palestin 1948, 35,000 mogiigidu nopo nga mogihum pongumoligan id iso kiim id kabaatan do tutubpoon kapal tulud timpu baino. Nokosiliu iti do kiim UNRWA Khan Younis.

Sabaagi soboogian do popiadaan unilateral Israel mantad Gaza, ponoroka Israel nopo nga nugadan mantad Gush Katif di toun 2005. Antakan di toun 2004, tutubpoon kapal tulud diti nopo nga ninsanagan kawagu. Pinotindohoi o landasan om winonsoi o tanda landasan. Gama do panahakan kumaa puru kikuasa Palestin miampai do toinsanan Gush Katif, au nodii ninsanangan o landasan tutubpoon kapal diti. Soboogian do kinoyonon diti nopo nga nolikupan do togis om nokoingkoro mantad linaab  kumaa  tarmac i milo gunaon om  lobi om gelung dolikud id dompok do kabaatan kotonobon nogi nga nolikupan do togis.

Di toun 2010, landasan tapangkal  nopo nga kakal po atalang montok gunoon, gama do gunoon sabaagi ralan sumuang id kiim pogiduan Khan Younis.

Miinsomok do 2014, imejan mantad tawan nopo nga popotolinahas miampai do otolinahas kokomoi do pongingayaan kiim pogiduan Khan Younis, kohompit no pamansayan do loji pongusapan kumbahan id bagas landasan, poposiliu do au no milo gunoon o tutubpoon kapal tulud diti.

## Sukuon
Muzium Koubasanan Al Qarara

**Muzium Koubasanan Al Qarara** (Boros Arab: متحف القرارة الثقافي) nopo nga poinladsong id al-Qarara, miinsomok do Khan Yunis, id Semenanjung Gaza. Pinohimagon di toun 2016, popokito o muzium diti do arkeologi om sajara kinoyonon dii, i tinimung do pongimpohon om puru komuniti songkinoyonon. Norumbak iti do susumaap Israel maamaso di Gumas 2023. 

## Sajara
Tinimpuunan o muzium diti di 2016 id Al Qarara, iso kampung miinsomok do Khan Yunis id kabaatan do Semenanjung Gaza, maya do onom tulun, kohompit no luguan muzium, i Mohamed Abu Lahia om sawo disio, i Najla Abu Lahia. Nokotimpuun do kirahi i Mohamed do arkeologi songkinoyonon mantad di tokoro po, o i Najla nopo nga mininsingilo do arkeologi om inus id Universiti Gaza.

Komontirian Kotombuluyan om Antikuiti Palestin nopo nga minanahak do lisin poinsoosondii kumaa muzium diti, i popoopi do bagas silo bijirin. Iti nopo nga muzium koduo, om muzium poinsoosondii kumoiso, i winonsoi id kinoyonon diti. Winonsoi o muzium diti montok manahak toilaan kumaa tulun ginumuan kokomoi do koubasanan Palestin, montok popogirot do roso identiti diolo.

## Notimung-timung
Muzium diti nopo nga kisuang lobi ko' 3500 kakamot arkeologi, sajara om numismatik mantad wilayah Gaza. Kakamot-kakamot miampai tadauwulan mantad po 4000 SM gisom baino, kogumuan no notimung toi ko' tinahak do tulun songkinoyonon. Kakamot tapangkal kohompit no mozek Byzantine, gayang mantad do timpu Tentera Salib, thobes, om kakamot ponginlumis i papakayon do koonduan pogulu do Nakba. Kohompit nogi o kakamot susumangod mantad do Mandat British id Palestin. Antakan di toun 2021, muzium diti nopo nga minamaramai do Tadau Kabansaan Tinungkusan Palestin.

## Korumbakan

Muzium om notimung-timung id suang nopo nga rinumbak do susumaap Israel maya di Gumas 2023 maya do sangod mantad tawan id labus do Muzium. Struktur, bagas kopokitanan om naanu-anu suai id muzium nopo nga norumbak. Kotinanan Muzium Arab (ICOM-Arab) nopo nga pinoppoilo do norumbak miampai poimponu o muzium diti kalapas do pinoposoliwan o Israel do tisunud montok popoundaliu naanu-anu diti id kabaatan do Gaza.

## Gaa
* ICCROM Sharjah Award for Reviving Cultural Heritage (2022)

## Intangai nogi
* Katayadan do muzium id Pogun Palestin
* Garis tagayo pisangadan Gaza
* Arkib Longkod Kota Gaza

## Sukuon

## Noputan labus
*عملت الشابة نجلاء أبو نحلة على أنشاء متحف القرارة الثقافي بجهودها الخاصة in Arabic (YouTube), Jinha Agency
*نجلاء أبو نحلة شابة فلسطينية تؤسس متحف ثقافي في قطاع غزة in Arabic (YouTube), Jinha Agency
*Official TikTok
Koisaan Tuglas

**Koisaan Tuglas** (Finnish: *Tuglas-Seura*, Estonian: *Tuglase Selts*) inopo nga iso koisaan  au poingimpou keuntungan id Finland i kitudu popogirt=ot piromutan koubsanan id pialatan momogun Finland om Estonia. Koisaan nopo diti nga kiwaa walu cawangan kinoyonon id Oulu, Lappeenranta, Lahti, Kotka, Hämeenlinna, Hyvinkää, Turku om Kuopio.  Papaanjul ii mogikaakawwo syarahan koubasanan, kotombuluyan id tinimungan om nogi kursus boros Finland om Estonia montok momogun mantad koduo-duo pogun.

Poinlongkod o kalab diti id Suvilahti, Helsinki om Luguan Pegawai Eksekutif (CEO) nopo nga i Jaana Vasama om Ponorikohon Lembaga nopo nga i Kirsti Narinen.

Ababayan bobos ointutunan nopo di pinaanjul do Koisaan Tuglas nga **Martin Market**, i pohoroon ontok kolimpupuson Milau monikid toun.

Puru nopo nga kiikiro 3,000.

## Etimologi
Ngaran nopo koisaan diti nga naanu mantad ngaran monunuat om pengkritik Estonia Friedebert Tuglas. 

## Sajara
Tinuridong o Koisaan Tuglas ontok 3 Mikat 1982.

Gama do Singing Revolution, gumumu o puru koisaan diti.

### Majalah
Minapalabus o koisaan diti iso majalah keahlian kingaran *Elo*, i polobuson inlimo sontoun. Nakalabus o majalah diti mantad toun 2009. Pogulu dii, ointutunan o majalah diti sabaagi *Tuglas Society,* i nakalabus mantad po di toun 1991. Kalab nopo diti nga poinlongkod id Suvilahti, Helsinki. 

## Sukuon

## Noputan labus
*
Sikul Al-Arkam

**Sikul Al-Arkam** (Arabic: مدرسة دار الأرقم) nopo nga sikul id Gaza City i tinuridong do momuruan Hamas, Sheikh Ahmed Yassin. Ontok Manom 2005, norumbak soboogian do sikul diti gama palangan tayub mantad Israel.

## Sukuon

## Noputan labus
*  - shows the remains of the school
*
Viitna

**Viitna** nopo nga iso kampung id Paroki Kadrina, Watas Lääne-Viru, id koibutan Estonia. Kampung nopo diti nga poinladsong poingompus ralan Tallinn–Narva (ralan tagayo Estonia No. 1; soboogian mantad E20), kiikiro 71km id kosilahon Tallinn. Ontok 1 Milatok 2007, kiaa 83 populasi id Viitna.

Ointutunan o Viitna miampai kadai moginum kisajara (Viitna Inn) poinladsong id disan ralan tagayo. Noroitan kumoinsan o kadai diti ontok toun 1768 om mantad dii insaru osorob id nombo kinasaraban kolimpupuson nopo nga ontok 1989. Baino nopo, notonduli no kawagu kadai diti om beroperasi sabaagi restoran om nogi kiwaa iso upis pos.

Kolumpa Viitna Pikkjärv om Viitna Linajärv nopo nga poinladsong id boogian kabaatan kampung Viitna.

## Galeri

Fail:Viitna_küla_2023-11-10.jpg|Kampung Viitna
Fail:Viitna_Pikkjärv.jpg|Viitna Pikkjärv
Fail:Viitna_puhkekeskus_21.02.2013.jpg|Kolumpa Viitna Linajärv


## Sukuon

## Noputan labus
*Viitna Tavern
*Viitna Holiday Centre
Lingvist

**Lingvist** nopo nga platform pinsingilaan boros adaptif, pointounda id suang versi beta au bayaran montok oinsanan id taang sompomogunn mantad toun 2014.

Gisom nopo Mikat 2022, manaha o Lingvist do kursus impohon id suang boros English, Spanish, French, German, Russian, Brazilian Portuguese, Dutch, Italian  om Estonian, pointounda id suang mogikaakawo boros.

## Model pondidikan
Perisian nopo Lingvist nga momorindak mogisusuusai toud teks, miagal do sarikata toi ko' artikel, montok papatantu ginumu hogot doid toisoiso boros. Poposudong o Lingvist do pambalajalan dau tumanud taang moomomoguno om minggoos mongia' miampai oskap, mimpuun hogot di bobos relevan. Sundung kiwaa piipiro sukuon puralan boros, kaida toponsol nopo do Lingvist nga okon ko' mongia' puralan boros miampai potilombus, nga mongia' boros miagal poingkuro gunoon ii miampai poinsandad.

## Sajara
Tinuridong miampot o Lingvist ontok 2013 di Mait Müntel, songulun puru fizik Estonia i kohompit miampai tinimungan i mongintutun zarah Higgs-Boson id CERN, miampai Ott Jalakas om Andres Koern.

Ontok toun 2014, nakaanu o syarikat diti dana soginumu €1 riong mantad SmartCap, Nordic VC Inventure, om piipiro pelabur sosongulun montok popoburu platform dii.

Ontok Mahas 2015, minopoilo o Lingvist do nokotorimo yolo dana pomoruhang soginumu €1.6 riong mantad Koisaan Eropah, sabaagi soboogian mantad program Horizon 2020.

Ontok Milau 2015, nakaanu o Lingvist dana soginumu $8 riong id suang turugan pembiayaan Siri A  ibinuruan do syarikat tagayo e-dagang om koumatan id sawat talian Jipun, Rakuten, i popohompit nogi firma pelaburan SmartCap, Inventure, om minonurifong miampot Skype, Jaan Tallinn om bagas tambalut Atomico, Geoff Prentice.

Ontok Gomot 2017, minanahak o Lingvist do kopoilaan kokomoi piuhupan diolo miampai iso syarikat Taiwan, .

## Kookunan

* Ontok Gomot 2013, nokotorimo o Lingvist do Geran Prototron soginumu €9,900 montok mambayar kopomorunan prototaip pogulu diolo.
* Ontok Gomot 2014, nopili ii miampai poimbida montok mampayat Program pemecut  TechStars London.
* Ontok Gumas 2015, nookunan ii sabaagi "startup bobos abantug" do Gaa Pongindopuan Tallinn.
* Ontok Mansak 2017, minomongo o Lingvist do projek Horizon 2020 om nakaanu dana pomoruhang mantad Rakuten. Kopihondot wulan Mahas toun dii, nakaanu o syarikat diti do Gaa EdTechXGlobal All Stars Rise Award.

## Intangai nogi

* Language education
* Language pedagogy
* Computer-assisted language learning
* List of language self-study programs

## Sukuon


## Noputan labus
*
*Language Learning
Kolej Teknikal Palestin

**Kolej Teknikal Palestin** (Arabic: كلية فلسطين التقنية, romanisasi: Kullīyat Filasṭīn al-Tiqniyah) nopo nga kolej id Deir El-Balah, Gaza Strip, Palestin. Kolej nopo diti nga manahak program ijazah sarjana muda om diploma bersekutu duo toun id suang pondidikan teknikal id taang pasca pintangaan, om nogi ababayan montok mogisuusuai tinimungan ontokon maya pondidikan mitilombus. Naanu o ponoriukan i pinoindalan do profesor kolej diti lobi 10,000.

## Sajara
Ii nopo nga kolej porinta i noturidong ontok toun 1993. Baino, kiaa lobi 1800 mokikinobos i monginobos id kolej diti id suang 20 program diploma om 8 program B.Sc. Kampus tagayo nopo do kolej diti nga poinladsong id Deir El-Balah. Kampus cawangan nopo nga hilo id koibutan Kakadayan Gaza. Ontok toun akademik 2015/2016,kiwaa kiikiro 200 kukumalaja poimponuu timpu hilo PTC id nombo 120 nopo mantad dii nga staf akademik.

Popoindalan nogi o universiti diti do projek Erasmus+ i sakadayon do Koisaan Eropah id suang pnludaan reka bontuk bangkad 3D, miampai Jordanian University of Science and Technology; Dr. Derar Eleyan nopo nga sabaagi monunuhu (pengarah) montok boogian Kolej Teknikal Palestin id suang projek diti.

Ontok koimpuunon 2023, minopoturundus o mokikinobos  id universiti diti do kimpin kopurimanan i sinokodung do fakulti kokomoi koligaganan migrasi bot miampai pogoduhan, ii ointutunan id pialatan komulakan Gaza i kumaus sabab kaantakan ekonomi gama panalaban. Ontok kolimpupuson toun dii, gunoon universiti diti sabaagi kinoyonon pongumoligan montok mogigion Palestin i pinoundaliu maso ponugkuan Israel kumaa Semenanjung Gaza; naraag bangunan dau gama serangan do soudor Israel. Ontok Gumas 2024, minanahak o universiti diti kopoilaan maya Facebook do popoindalan yolo pinsingalaan tosodu montok mokikinobos ontok wulan sumusuhut momoguno platform Moodle, kalapas sontoun notutupan gama Gaza genocide.

Alumni ointutunan nopo mantad kolej diti kohompit no i Shadi Alzaqzouq.

## Sukuon

## Noputan labus
* Palestine Technical College
Maiasmokk

**Maiasmokk** (id suang boros Estonia kirati nipon oomis, maya literal 'munung oomis') nopo nga kafe kisajara id Tallinn, tama pogun do Estonia. Id suang bontuk dau babaino, beroperasi kafe diti mantad toun 1864, poposiliu dii sabaagi kafe bobos otuo i kakal po beroperasi id Estonia. Id suang nogi do premis kafe diti, kiwaa muzium i popokito sajara om kogunoon do marzipan. Baino, sanganu nopo do kafe diti nga syarikat Kalev.

## Lokasi om kotolinahasan

### Kafe
Minapatayad o laman web rasmi Maiasmokk do kafe nopo diti nga "manahak pastri segar, pai om kek onsoyon sondii om nogi gula-gula inonsoi sondii ii opoto." Suai ko ii, popotounda nogi o kafe diti do kupi alasu id suang mogisuusuai variasi. Kafe nopo diti nga kiwaa duo taang om poinlongkod id simpang rala Pikk om Pühavaimu, id Old Town, Tallinn. Ii nopo nga poinladsong misulak miampai poinsuyad do  Church of the Holy Ghost, om nogi Great Guild (i popoyon soboogian do Estonian History Museum). Sinindak nopo id suang kafe diti nga pointindohoi om au nokosimban solinaid osomok no iso abad.

### Muzium
Suai ko kafe, premis Maiasmokk nga kiwaa nogi iso linimput pokitanan kokomoi sajara om kogunoon do marzipan. The Kalev Marzipan Museum Room nopo nga haro kiikiro 200 figura marzipan, i winonsoi tumanud acuan kiumul lobi 100 toun. Kaanu o tutumombului mintong demonstrasi lukisan marzipan om nogi tumindapou sesi carama kokomoi inus diti. Songulun seniman marzipan, i kitonggungan momolukis om monindak do marzipan, hilo kasari do muzium montok popokito kabaalan dau miampai mitilombus.

## Sajara
Maiasmokk nopo kaka nga kafe bobos otuo i kakal po beroperasi id Estonia. Sajara nopo walai kupi diti nga minimpuun ontok 11 Magus 1806 soira songulun moomomonsoi gula i Lorenz Cavietzel, nakaanu hak tana kinoyonon bangunan i poingkakat gisom dinondo. Ii nopo nga kadai ruti hula koiso i noturidong do hiti, nga ii nopo kafe okito dinondo nga nowonsoi ontok toun 1864. Ontok toun 1864, noboli om tinuridong kawagu kotos dii do momomonsoi konfeksi Jerman Baltik i Georg Stude, om mantad dii beroperasi iso kafe id premis dii.Ontok kolimpupuson abad ko-19, nointutunan o kafe diti gama kopolobusan marzipan, om moomomoli nopo dau kohompit no Paganakan Diraja Rusia. Ontok koimpuunon abad ko-20, pogulu Sangod Pomogunan I, nokotorimo o kafe diti piipiro gaa abantug. Ontok toun 1941, nokosompogunan o kafe diti nga kakal ii beroperasi maso kapanaladan Soviet id Estonia. Ontok toun 1997, kalapas nakaanu kawagu o Estonia kagabasan, nokodopitar o kafe diti sabaagi perusahaan swasta. Majoriti nopo saham dau nga binoli di Kalev ontok toun 2004, om mantad 2015 nosiliu ii soboogian mantad syarikat Kalev. Ontok toun 2006, minapalabus o Pejabat Pos Estonia do setem pos montok manaandak kinouliton ko-200 do kafe diti. Ontok toun 2010, binoli nogi do Kalev o bangunan id nombo beroperasi o kafe dii.

## Sukuon